Περάσαμε τέλεια στο διαμέρισμα του κυρίου Γιώργου! Είναι μακράν το καλύτερο κατάλυμα στο οποίο έχουμε μείνει όσο χρησιμοποιούμε την πλατφόρμα airbnb! Τί να πρωτοαναφέρω; Είναι άνετο, καινούργιο ( ή πρόσφατα ανακαινισμένο;), πεντακάθαρο, πανέμορφο με διακόσμηση και διαρρύθμιση που εμείς και τα παιδιά μας λατρέψαμε. Τα πάντα σ’αυτό το σπίτι δείχνουν ότι ο ιδιοκτήτης του έχει γούστο αλλά και βαθιά γνώση των αναγκών των φιλοξενουμένων του. Χωρίς να επαναπαυθεί στην εξαιρετική τοποθεσία του που είναι μέσα στην Πλάκα, ένα βήμα από εστιατόρια, μαγαζιά, σημεία ενδιαφέροντος για ντόπιους και ξένους αλλά και στο υπέροχο νεοκλασικό κτίριο που το στεγάζει, φρόντισε για κάθε λεπτομέρεια που κάνει τη διαφορά. Τα στρώματα και τα μαξιλάρια ιδανικά για έναν ξεκούραστο ύπνο. Τα μπάνια άνετα με μεγάλους καθρέπτες, σαμπουάν, αφρόλουτρο, πετσέτες απαλές. Εκτίμησα ότι είχε άφθονες κρεμάστρες για πετσέτες και τα ρούχα μας όσο κάνουμε μπάνιο, καθώς και ότι οι ντουζιέρες κλείνουν με γυάλινες τζαμαρίες οπότε δεν κάνεις χάλια το υπόλοιπο μπάνιο όσο τις χρησιμοποιείς. Υπήρχε πλυντήριο ρούχων και στεγνωτήριο, σίδερο, ηλεκτρική σκούπα, η κουζίνα ήταν πλήρως εξοπλισμένη και απλά..πανέμορφη! Όλες οι συσκευές καινούργιες. Πρίζες για φόρτιση κινητών κλπ άφθονες, παντού. Το σαλόνι..δεν έχω λόγια, πραγματικά! Γεμάτο με μεγάλα παράθυρα με θέα στο δρόμο, στην υπέροχη γραφική Πλάκα. Τα έπιπλα επίσης διαλεγμένα από άνθρωπο με γούστο. Με λίγα λόγια αγαπήσαμε αυτό το διαμέρισμα σε σημείο να μην θέλουμε να το αφήσουμε! Το μόνο αρνητικό που μπορώ να σκεφτώ είναι λίγος θόρυβος που ακούγεται στην μεγάλη κρεβατοκάμαρα που είναι πάνω από τον πολυσύχναστο δρόμο με τα εστιατόρια. Ακόμα κι αυτό όμως δεν ήταν τόσο σοβαρό μιας και όταν έρχεται η ώρα του βραδινού ύπνου ο θόρυβος μειώνεται. Ακόμα κι εγώ που χρειάζομαι απόλυτη ησυχία για να κοιμηθώ, κοιμήθηκα πολύ καλά χωρίς κανένα πρόβλημα τα 2 βράδια που μείναμε εκεί.
Μπορώ πλέον να καταλάβω το όνομα του καταλύματος. Θεωρώ τον εαυτό μου τυχερή και προνομιούχα που έμεινα σε ένα τέτοιο σπίτι. Αν το βρείτε διαθέσιμο, απλά κλείστε το! Θα το λατρέψετε όπως κι εμείς! Είναι πολύ-πολύ καλύτερο απ’ό,τι δείχνουν οι φωτογραφίες.
Κε Γιώργο ευχαριστούμε και πάλι για την φιλοξενία, τις σαφείς οδηγίες και την ευγένεια και άμεση ανταπόκριση στην επικοινωνία μας.